
    Deseño da cuberta Hayat Husein


    


    ISBN 978-84-9865-824-8

  


  
      

  


  
     Aos meus fillos Antón e Noa,


     


    pillabáns na primavera,


    bulideiros no verán,


    tenros no outono,


    ledos no inverno.


     


    Agarimosos sempre

    Trúa Dúa Tripe Trapo


    as estacións


    sonche catro.


     


    Tera Pera Sera Lera


    estamos


    na Primavera.


     


    Tan Tarantán Tarantán


    vén cantando


    don Verán.


     


    Ton Torontón Torontono


    sopra feliz


    don Outono.


     


    Terno Cuterno Ternón


    chega este Inverno


    roucón.

    Guiada da man dun soño


    a Primavera chegou.


    Manuel María


     


     


    Xa de amarelo e branco


    se pintan os outeiros;


    xa nacen nas silveiras


    as froles de San Xoán.


    Curros Enríquez


     


     


    Xa vén a primavera.


    ¡Díxoo a estrela!


    Juan Ramón Jiménez

    Ábrese un gromo,


    sae unha flor.


    A primavera


    ole a calor.


    Todas as plantas


    falan de amor.


    Sol


    Choiva


    Vento


    Néboa


    Color


    ¡Primaveriña...!


    ¡Que ledo estou!

    Milleiros de andoriñas


    alá polo marzal


    brincaban polo ceo


    brincaban polo mar.


    


    Milleiros de andoriñas


    alá polo marzal


    volvían aos seus niños


    volvían ao fogar.


    


    Milleiros de andoriñas


    alá polo marzal


    bailaban muiñeiras


    bailaban no luar.

    A bolboreta amarela


    despregaba as súas azas;


    aquela primaveriña


    revoando pola praza.


    


    A bolboreta amarela


    repousaba encol das flores;


    aquela primaveriña,


    enfeitizada de amores.


    


    A bolboreta amarela


    danzaba con moito xeito;


    aquela primaveriña


    tiña un segredo no peito.


    


    A bolboreta amarela


    cansa de tanto voar;


    aquela primaveriña


    cun paxaro foi casar.

  


  
     
 [image: 19.tif]
    


    

  


  
     


    Medrou

  


  
    
      
        
           unha planta

        

      

    

  


  
     Medrou

  


  
    
      
        
           un amor

        

      

    

  


  
     Medraron

  


  
    
      
        
           tres flores

        

      

    

  


  
     no teu corazón.


    


    Medrou

  


  
    
      
        
           unha folla

        

      

    

  


  
     Medrou

  


  
    
      
        
           a calor

        

      

    

  


  
     Medraron

  


  
    
      
        
           tres froitos

        

      

    

  


  
     no teu corazón.

